钦定古今图书集成/明伦汇编/官常典/第751卷 > 李振珽
## 钦定古今图书集成/明伦汇编/官常典/第751卷 > 李振珽

按《宁波府志》：“振珽，字诏枋，万历戊午举于乡。崇祯十
年丁丑，知保安州。十五年壬午，升知宝庆府。逾年，流
贼张献忠陷宝庆，振珽与通判何三杰俱被执。贼欲
胁之降，三杰谋于振珽曰：‘将若之何’？振珽曰：‘死则死
耳，不可遗臭名于后世’。贼并两人系至衡州，终不可
屈，遂缚而投之江。贼退后，家人寻其遗骨，竟不可得”，
乃以空棺引其魂而归。